משה מילנר (צלם)

נחיתת הנשיא אנואר סאדאת בנמל התעופה בן-גוריון. בתמונה: הנשיא סאדאת (במרכז) צועד על פני משמר כבוד ודגלני צה"ל. מאחורי סאדאת אוחז במצלמה, צלם לשכת העיתונות הממשלתית, משה מילנר, 19 בנובמבר 1977]]
משה מילנר (נולד ב-4 בנובמבר 1946)<ref name=":0"></ref> הוא צלם עיתונות ישראלי, שבמסגרת עבודתו בלשכת העיתונות הממשלתית ליווה ותיעד את כהונתם של 9 מראשי ממשלת ישראל ואת האירועים המכוננים בתולדות מדינת ישראל.<ref name=":2" />

== ביוגרפיה ==
בגין לנשיא סאדאת בקמפ דייוויד, 1978]]

משה מילנר נולד בגרמניה, לברטה ולאברהם איש המוסד לעלייה ב' ומאוחר יותר עובד ברכבת ישראל, שבמסגרת שליחותו בגרמניה לקח חלק בהברחת יהודים ניצולי השואה לארץ ישראל בתקופת המנדט הבריטי. בשנת 1948 עלה עם משפחתו לישראל והתגורר במעברה ליד חדרה. לאחר כשנתיים במעברה עבר עם משפחתו לעיר לוד שם סיים את לימודיו בבית ספר התיכון רמלה-לוד. התגורר בלוד והיה חניך בשומר הצעיר. מילנר החל לעבוד כצלם, בתחילה שוליה לצלם חתונות לראשונה בטרם התגייס לצה"ל. בשנת 1965 התגייס לצה"ל ושובץ באגף המודיעין. במהלך השירות חלה במחלת הצהבת והועבר מתפקידו. בשל ניסיונו כצלם וכעובד מעבדה החל לשמש צלם בחטיבת דובר צה"ל. באותה תקופה תיעד מילנר בין היתר את סיוריהם הביטחוניים של הרמטכ"ל יצחק רבין ושל ראש הממשלה ושר הביטחון לוי אשכול.<ref name=":1" /><ref name=":0" /><ref name=":2"></ref>

זמן קצר לאחר שחרורו מצה"ל התקבל לעבודה בלשכת העיתונות הממשלתית בשנת 1967. חונכו היה צלם לשכת העיתונות פריץ כהן. ראש הממשלה הראשונה שאיתה עבד, הייתה גולדה מאיר אותה צילם בסיורים בישראל ובעבודתה במשרד ובכנסת. בשנת 1969 הצטרף מילנר לנסיעתה של ראש הממשלה גולדה מאיר לארצות הברית. בשנת 1979 מונה לראש מחלקת הצילומים בלשכת העיתונות הממשלתית במקומו של הצלם דוד אלדן.<ref></ref><ref name=":3"></ref><ref></ref> בשנת 1982 עבר לסוכנות הצילום סיגמא בצרפת בה צילם עבור כלי תקשורת בינלאומיים, ובהם גם המגזינים "טיים" ו"ניוזוויק". בסוכנות סיגמא, שבה הועסק, הוכשר גם לתפקידי כתיבה, ונשלח למשימות עיתונאיות על תקן כתב-צלם. כצלם אזרחי תיעד בין היתר את מלחמת לבנון הראשונה לעיתונים כדוגמת "לה פיגארו" הצרפתי. הוא היה עורך הצילומים בלמעלה מעשרה ספרי צילום שהבולטים שבהם "צה"ל בחילו: אנציקלופדיה לצבא ולביטחון" ו"מבט ועוד מבט על ארץ־ישראל: תצלומי־אוויר מימי מלחמת העולם הראשונה מול תצלומים בני זמננו" מאת בנימין זאב קדר.<ref name=":1" /><ref name=":4"></ref>

בשנת 1995 שב ללשכת העיתונות הממשלתית כראש ענף ארכיון ממוחשב, וביחד עם הצלם יעקב סער, מנהל מחלקת הצילומים בלשכה ניהל את הקמת אוסף התצלומים הלאומי: פרויקט מיונם, סריקתם והנגשתם של תצלומי לשכת העיתונות הממשלתית לדורותיה לציבור. במקביל לניהול הפרויקט הצטרף ליתר צלמי הלשכה בתיעוד ממשלת רבין השנייה. את עצרת השלום בכיכר מלכי ישראל בה נרצח ראש הממשלה רבין, לא תיעד משום שבאותו היום חגג את יום-הולדתו. למחרת הרצח, מזכירתו של רבין העבירה למילנר מכתב אישי שכתב לו רבין לכבוד יום הולדתו.<ref name=":0" /><ref name=":1" /><ref name=":3" /><ref name=":4" />

בין התמונות המפורסמות שצילם במהלך שנותיו כצלם ניתן למנות את תמונתם של ראש הממשלה גולדה מאיר והנשיא ריצ'רד ניקסון צוחקים בעת ביקורה בבית הלבן; צילום מבוים (שבעקבותיו לדבריו הוצמד לו מאבטח) של הנשיא אנואר סאדאת וראש הממשלה מנחם בגין בקמפ דייוויד (פגישה ראשונה בין שני האישים בהסכמי קמפ דייוויד לאחר קיפאון בשיחות שהוביל את הנשיא ג'ימי קרטר להזמינם לשם) ותמונת לחיצת היד בין ראש הממשלה נתניהו ליו"ר הרשות הפלסטינית יאסר ערפאת במעבר ארז.<ref name=":1" /><ref></ref>

בשנת 2013 עזב את לשכת העיתונות ופרש לגמלאות. בסמוך לפרישתו מהלשכה עבר מילנר קורס מדריכי טיולים ואז החל להדריך קבוצות תיירים ישראלים בהודו ובפורטוגל, במקביל ליווה צלמים מחוץ לישראל בסדנאות צילום בירושלים.<ref name=":2" /> בשנת 2022 החל לעבוד כמדריך מבקרים במשכן הכנסת.

== חיים אישיים ==
מילנר גרוש פעמיים ואב לחמישה. אשתו השנייה, לה היה נשוי במשך 25 שנה, היא צלמת העיתונות ועיתונאית עיתון ה-"וושינגטון פוסט" האמריקאית הוותיקה היידי לוין.<ref name=":5" />

== תערוכות ==

* 2014 - "זיכרונות ממשלתיים: חיי ראשי ממשלה מבעד לעדשה, מוזיאון הפתוח לצילום בגן התעשייה תל-חי.<ref name=":0" />
* 2015 - זיכרונות ממשלתיים: חיי ראשי ממשלה מבעד לעדשה, המוזיאון הפתוח בגן התעשייה עומר.
* 2016 - זיכרונות ממשלתיים: חיי ראשי ממשלה מבעד לעדשה, המוזיאון הפתוח בגן התעשייה עומר.<ref></ref>
* 2019 - זיכרונות ממשלתיים: חיי ראשי ממשלה מבעד לעדשה, המוזיאון הפתוח תפן.<ref></ref>

== מתמונותיו ==
<gallery mode="nolines" widths="180" heights="220">
Levi Eshkol accompanied by Menahem Begin and Yeshayahu Gavish visiting troops in Sinai. June 1967. D705-050.jpg|ראש הממשלה לוי אשכול והשר מנחם בגין עם אלוף פיקוד דרום ישעיהו גביש מבקרים אצל כוחות צה"ל בסיני, 1967
Golda Meir in the white house 1969.jpg|תמונת הצחוק המפורסמת בפגישת הפרידה של ראש הממשלה גולדה מאיר ונשיא ארצות הברית ריצ'רד ניקסון, בבית הלבן בוושינגטון, 1969
Flickr - Government Press Office (GPO) - P.M. Golda Meir introducting the new cabinet to the Knesset.jpg|ראש הממשלה גולדה מאיר מציגה את הממשלה החדשה שלה במליאת הכנסת, בירושלים, 1974
Flickr - Government Press Office (GPO) - Rescue Plane Lands.jpg|אחד מההרקולסים שנחת בנמל התעופה בן-גוריון עם השבויים ממטוס אייר פראנס ששוחררו במבצע אנטבה, 1976
Flickr - Government Press Office (GPO) - New Immigrants from the the Soviet Block.jpg|עולים חדשים מברית המועצות, 1971
Flickr - Government Press Office (GPO) - PM YITZHAK RABIN and his family at his apartment.jpg|ראש הממשלה יצחק רבין בחוג משפחתו בדירתם ברמת אביב בתל אביב. מימין לשמאל, הנכדה נועה בן ארצי, הבת דליה פילוסוף, הרעייה לאה רבין, רה"מ יצחק רבין, הנכד יונתן בן ארצי, הנכדה קארין פילוסוף והחתן אבי פילוסוף, 1992
Flickr - Government Press Office (GPO) - P.M. BENJAMIN NETANYAHU SHAKING HANDS WITH PALESTINIAN AUTHORITY CHAIRMAN YASSER ARAFAT.jpg|לחיצת יד בין ראש ממשלת ישראל בנימין נתניהו ליו"ר הרשות הפלסטינית יאסר ערפאת, בפגישה שנערכה בין השניים במעבר ארז, ספטמבר 1996
</gallery>

== ראו גם ==
* נינו הרמן

== קישורים חיצוניים ==

* 
* 
* 
* 
* 
* 

== הערות שוליים ==

קטגוריה:צלמי עיתונות ישראלים
קטגוריה:צלמים ישראלים
קטגוריה:ישראלים ילידי גרמניה
קטגוריה:בוגרי תיכון אזורי רמלה-לוד
קטגוריה:בוגרי השומר הצעיר
קטגוריה:חיילי דובר צה"ל
קטגוריה:ישראלים שנולדו ב-1946